CELEX: 32020D1240
Language: ro
Date: 2020-08-21 00:00:00
Title: Decizia (UE) 2020/1240 a Comisiei din 21 august 2020 de autorizare a Bulgariei să aplice o prelungire a perioadei menționate la articolul 3 din Regulamentul (UE) 2020/698 al Parlamentului European și al Consiliului [notificată cu numărul C(2020) 5674] (Numai textul în limba engleză este autentic)

1.9.2020   
               
               
                  RO
               
               
                  Jurnalul Oficial al Uniunii Europene
               
               
                  L 284/7
               
            
         DECIZIA (UE) 2020/1240 A COMISIEI
         din 21 august 2020
         de autorizare a Bulgariei să aplice o prelungire a perioadei menționate la articolul 3 din Regulamentul (UE) 2020/698 al Parlamentului European și al Consiliului
         
            
               [notificată cu numărul C(2020) 5674]
            
         
         (Numai textul în limba engleză este autentic)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2020/698 al Parlamentului European și al Consiliului din 25 mai 2020 de stabilire a unor măsuri specifice și temporare, în contextul epidemiei de COVID‐19, privind reînnoirea sau prelungirea anumitor certificate, licențe, permise și autorizații, precum și amânarea anumitor controale și formări periodice în anumite domenii ale legislației din sectorul transporturilor (1), în special articolul 3 alineatul (3),
         întrucât:
         
                     (1)
                  
                  
                     Articolul 3 alineatul (1) din Regulamentul (UE) 2020/698 prelungește valabilitatea permiselor de conducere care altfel ar fi expirat sau ar urma să expire în perioada cuprinsă între 1 februarie 2020 și 31 august 2020.
                  
               
                     (2)
                  
                  
                     Prin scrisoarea din 14 iulie 2020, Bulgaria a prezentat o cerere motivată privind autorizația de a aplica o prelungire cu patru luni a perioadei cuprinse între 1 februarie 2020 și 31 august 2020, menționată la articolul 3 alineatul (1) din Regulamentul (UE) 2020/698. Bulgaria a furnizat informații suplimentare în sprijinul cererii sale în datele de 16 și 20 iulie 2020.
                  
               
                     (3)
                  
                  
                     Conform informațiilor furnizate de Bulgaria, este probabil ca reînnoirea permiselor de conducere în Bulgaria să rămână imposibil de realizat până la 31 decembrie 2020, din cauza măsurilor luate pentru a preveni sau a limita răspândirea COVID-19.
                  
               
                     (4)
                  
                  
                     În contextul unei adaptări generale la noile standarde tehnice, toate documentele personale bulgare, și anume cărțile de identitate și permisele de conducere, au fost eliberate în 2010 pentru o perioadă de 10 ani (cu excepția permiselor de conducere pentru uz profesional). Prin urmare, toate aceste documente expiră în 2020, ceea ce înseamnă că milioane de documente personale, inclusiv permise de conducere, trebuie să fie reînnoite în 2020.
                  
               
                     (5)
                  
                  
                     În timpul stării de urgență din Bulgaria, reînnoirea permiselor de conducere a fost întreruptă temporar. Aceasta a fost acum reluată, însă numărul de documente pe care autoritățile le pot prelucra într-o perioadă de timp dată este mai mic decât de obicei, din cauza precauțiilor impuse de situația epidemiologică, în special a regulilor de distanțare socială.
                  
               
                     (6)
                  
                  
                     În aceste condiții, autoritățile competente responsabile cu eliberarea și reînnoirea permiselor de conducere se confruntă cu dificultăți practice semnificative în îndeplinirea sarcinilor lor.
                  
               
                     (7)
                  
                  
                     Prin urmare, Bulgaria trebuie să fie autorizată să aplice o prelungire a perioadei cuprinse între 1 februarie 2020 și 31 august 2020, menționată la articolul 3 alineatul (1) din Regulamentul (UE) 2020/698.
                  
               
                     (8)
                  
                  
                     Bulgaria a convenit ca prezenta decizie să fie adoptată și notificată în limba engleză,
                  
               ADOPTĂ PREZENTA DECIZIE:
         
            Articolul 1
            Bulgaria este autorizată să aplice o prelungire cu patru luni a perioadei cuprinse între 1 februarie 2020 și 31 august 2020, menționată la articolul 3 alineatul (1) din Regulamentul (UE) 2020/698.
         
         
            Articolul 2
            Prezenta decizie se adresează Republicii Bulgaria.
         
         
            Adoptată la Bruxelles, 21 august 2020.
            
               
                  Pentru Comisie
               
               Adina-Ioana VĂLEAN
               
                  Membru al Comisiei
               
            
         
         
            (1)  JO L 165, 27.5.2020, p. 10.